Os astrónomos din que as estrelas e galaxias
están a anos luz de distancia
Mais que significa iso?
Na Terra, centímetros, metros e quilómetros
son suficientes para medir distancias,
mais no espazo as escalas son tan diferentes
que é necesario usar outras unidades para que os números teñan sentido.
A luz viaxa a través do Universo á máis elevada velocidade
permitida polas leis da física.
Nun só segundo percorre a abraiante distancia
de trescentos mil quilómetros,
aproximadamente a distancia da Terra á Lúa,
ou "1 segundo luz".
Mais o Universo é tan vasto, que se volve necesario
definir aínda novas unidades.
Ao final, quen é capaz de imaxinar o que son
catorce mil millóns de anos luz,
o tamaño do Universo coñecido?